Sistem Integrat de Comunicare in Cluj-Napoca

Decizia juriului

Compoziția Juriului
președinte
Radu Munteanu

membri
Mihaela Ioana Agachi
Ioan Leanca
Șerban Țigănaș
Tompa Gábor
Ionel Vitoc
Romulus Zamfir

Juriul s-a reunit în perioada 5-7 decembrie pentru a evalua cele 11 propuneri înaintate pentru concurs. Juriul a apreciat calitatea propunerilor trimise și a concluzionat că în termeni generali propunerile au reușit să răspundă cerințelor concursului. 

Totuși, niciuna dintre propuneri nu a reușit să se detașeze în a aborda problema comunicării corespunzător cu profunzimea și multidimensionalitatea urbanității clujene, conform enunțului concursului. Din motivul de mai sus decizia juriului este de a nu acorda niciunul dintre premiile I, II și III.

Totuși, în opinia juriului concursul poate și trebuie să constituie un prim pas important în procesul de a elabora propuneri de soluții pentru problemele de comunicare ale orașului. Acest proces este unul care trebuie și merită continuat.

Astfel, juriul face un apel către organizatori pentru a crea cadrele necesare pentru o mai profundă dezvoltare, nuanțare și înțelegere a temei, cu participarea universităților, a instituțiilor de cercetare și a breslei profesionale ale arhitecților. 

Juriul sugerează organizatorilor să ia în considerarea crearea unor ateliere interdisciplinare care să abordeze dimensiunile temei într-un mod transversal, cu participarea unor echipe mixte de specialiști.

Pentru a cataliza acest proces la finalul procesului de evaluare juriul a reținut 3 propuneri care pot servi ca punct de plecare și inspirație pentru propuneri viitoare. Acestea propuneri sunt acelea care corespund cel mai mult criteriilor defnite de apelul de proiect.  Cele trei propuneri merită menționate pentru a constitui puncte de plecare pentru identificarea unor direcții viitoare de cercetare.

Decizia juriului este de a acorda cele trei mențiuni propunerilor

55033 N2Arhitectura Office
22378 Peter Eszter
70891 Simon Ciprian

În concluzie, juriul își reiterează convingerea că problema comunicării integrate a orașului Cluj-Napoca este un subiect important și care trebuie tratat cu răspundere. Prezentul concurs constituie un pas important în acest demers iar pașii următori vor putea să genereze cunoașterea necesară pentru a duce la bun sfârșit procesul pentru găsirea soluției pentru comunicarea integrată a orașului la parametri de calitate, complexitate și profunzime pe care municipiul nostru o merită. 

președintele juriului
Radu Munteanu

membri juriului
Mihaela Ioana Agachi
Ioan Leanca
Șerban Țigănaș
Tompa Gábor
Ionel Vitoc
Romulus Zamfir